O‘zbekistonda kollej va texnikumlarga kirish test sinovlari 12—17-noyabr kunlari o‘tkaziladi

2021/2022-o‘quv yili uchun professional ta’lim muassasalari (kollej va texnikumlar)ga kirish test sinovlari 2021-yil 12-noyabrdan 17-noyabrga qadar 2 smenada o‘tkaziladi. Bu haqda Davlat test markazi xabar berdi.
Bunda test sinovlari:
Test sinovlari kasb va mutaxassislikka mos 2 ta fan va barcha test topshiruvchilar uchun majburiy 3 ta fan (ona tili, matematika va tarix)dan o‘tkaziladi. Bunda talabgorlarga mutaxassislik fanlaridan 20 tadan, majburiy fanlardan esa 10 tadan, jami 70 ta test topshirig‘i va ularni ishlash uchun 3 soat vaqt ajratiladi.
Test sinovlarida to‘plash mumkin bo‘lgan maksimal ball – 189 ball bo‘lib, mutaxassislik fanlari bo‘yicha har bir tog‘ri javob uchun 3,15 balldan (jami 126 ball), majburiy fanlar bo‘yicha esa 2,1 balldan (jami 63 ball) beriladi.
Talabgorlar test sinovida ishtirok etish uchun ruxsatnomani Davlat test markazining “Ruxsatnoma.dtm.uz” saytidan onlayn tarzda yuklab olishlari mumkin. Talabgorlar test sinovi o‘tkaziladigan hududga belgilangan vaqtdan kechikmasdan shaxsini tasdiqlovchi hujjat va test sinovida ishtirok etish uchun ruxsatnoma bilan kelishlari lozim.
Avvalroq O‘zbekiston OTMlarining umumiy reytingi tuzilgani, O‘zbekistonda 3-bosqich talabalarga ham maktabda dars o‘tish huquqi berilishi, mamlakatda xorijiy oliy ta’lim tashkilotlari soni so‘nggi 3 yilda ikki barobar oshgani to‘g‘risida xabar berilgandi.
 O‘zbekistonda nodavlat ta’lim tashkilotlari davlat tomonidan qo‘llab-quvvatlanadi